Mikytai (Pagėgiai)

Mikytai – kaimas Pagėgių savivaldybėje, 2 km į pietryčius nuo Pagėgių. Kaimo pietuose teka Upelis. Ties kaimu kertasi du XIX a. nutiesti keliai: „Via Hanziatika“  ir krašto kelias . Kaime dabar veikia užeiga, autoįmonė ir krovininio transporto terminalas.

Etimologija 

Manoma, kad kaimo pavadinimas kilo iš Mikytos vardo, kuris apsistojo pirmasis šiose vietose.

Istorija 

Žinoma, kad jau 1634 m. Mikytuose stovėjo smuklė, o iki 1736 m. kaime apsigyveno Kulmo teise naudojusis piligrimė ( – „piligrimė našlė“). Kaip tik tuo metu kūrėsi Mikytų palivarkas. Kaimas pagyvėjo kai buvo nutiesta siaurasis geležinkelis Pagėgiai-Smalininkai. Iš Tilžės per Karalienės Luizos tiltą, plento pakraščiu, iki Mikytų siaurojo geležinkelio stotelės buvo nutiesta elektrinio tramvajaus linija. Kaime 1914 metais vyko kruvinos kautynės, kai iš Rytprūsių besitraukiančius Rusijos armijos dalinius pasivijo ir kulkosvaidžių ugnimi atakavo Vokietijos 2-asis Tilžės landšturmo batalionas.

Didžiųjų kelių sankryža sovietmečiu vadinta Tautų draugystės kryžkele.

1992 m. birželio 20 d. vokiečių bendrijos „Edelveisas“ rūpesčiu atidengtas paminklinis ansamblis 1944–1947 m. badu mirusių ir nužudytų Rytprūsių gyventojų ir „Vilko vaikų“ atminimui (aut. Angelė Jūratė Aleksandravičienė). Paminklas atnaujintas 2014 m.

Gyventojai

Žymūs žmonės 
 Romas Ubartas, olimpinis čempionas, disko metikas

Galerija

Šaltiniai 

Pagėgių savivaldybės gyvenvietės